open-index/open-wikipedia-markdown huggingface dataset:
Mil raias

dereita|miniatura|Un mil raias de liñas verdes e brancas.
O **mil raias**, tamén chamado *seersucker* ou *anarruga*, é un tecido estampado de algodón de orixe hindú.

## Descrición 
O mil raias consiste nunha alternancia de liñas azuis lisas e de liñas brancas estampadas, que se obteñen ao aplicaren diferentes tensións sobre o tear. Adoita empregarse para a confección de vestidos nos cales o tecide favorece a perda de calor e a circulación do aire.

O nome **mil raias** fai referencia ás numerosas liñas que posúe. O seu nome en inglés (*seersucker*) provén do persa «*shir o shekar*», isto é, «leite e azucre», en relación a unha probable semellanza cos devanditos alimentos, xa que un é liso e o outro áspero.

## Historia 
É orixinario da India, onde se leva nos hábitos de cerimonia xunto coa seda ondulada, co ouro e coa prata. Foi importada a Europa cara ao 1750 e estivo de moda na corte do rei Lois XV de Francia. Os ingleses reintrodúceno no século XX para fabricar a vestimenta de beiramar. Axiña se converteu nun elemento importante no sur dos Estados Unidos e, de feito, hoxe en día, cada segunda ou terceira cuarta feira de xuño, os senadores oriúndos do sur dos Estados Unidos celebran o «*Seersucker Thursday*», e asisten ás cámaras lexislativas con roupa elaborada con este tecido.

## Galería 

Ficheiro:Seersucker02closeup.JPG|Primeiro plano dun milraias (*gingham*).
Ficheiro:Seersucker shirt.JPG|Camisa de milraias verde e branco.
Ficheiro:Seersucker jacket.jpg|Unha chaqueta de milraias verde e branco.
File:Steamtown NHS-27527-1.jpg|Condutor dunha locomotora de vapor cunha camisa elaborada de mil raias
Ficheiro:Wikimania 2012 2226.JPG|David Ferriero na Wikimania 2012 cun vestido de milraias.

## Notas
Aigle Azur

**Aigle Azur**, legalmente *Société Aigle Azur Transports Aériens*,foi unha aeroliña francesa coa súa sede en Tremblay-en-France, preto de París. Operaba voos regulares de pasaxeiros domésticos e servizos internacionais, principalmente cara Europa Occidental e o Norte de África. Tamén operaba voos chárter, de carga e servizos de *wet lease*. A súa base principal era no aeroporto de París-Orly.

## Historia 
En abril de 1946 Sylvain Floirat creou a Aigle Azur orixinal como unha das primeiras aeroliñas totalmente privadas e independentes da posguerra en Francia. Entre 1946 e 1955 a compañía operou unha gran frota de avións Douglas DC-3.

Durante os primeiros anos 50 Aigle Azur comezou a operar rutas de logo alcance uníndo á Francia metropolitana con África e a rexión Asia-Pacífico. O ministro francés de Obras Públicas e Transporte transferiu dereitos de tráfico de Air France para estas rutas operadas polas novas aeroliñas independentes do país, como Aigle Azur.

En 1970 a compañía foi reformada como aeroliña rexional co nome de Lucas Aviation. A súa a sede corporativa e operacional atopábase no aeroporto de Pontoise, situado en Boissy l'Aillerie. Lucas Aviation inicialmente comerciolizouse como Lucas Air Transport e operou servizos domésticos regulares, incluído un servizo anual entre Deauville e Londres-Gatwick. Posteriormente o nome cambiou unha vez máis cara Lucas Aigle Azur.

En maio de 2001 o Groupe GOFAST mercou Lucas Aigle Azur aos seus anteriores donos e recuperou o seu antigo nome, Aigle Azur. O novo dono centrou a compañía como unha aeroliña principal de curto e medio alcance, con servizos tanto regulares como chárter. Aigle Azur comezou a substituír os seus Boeing 737 por avións da familia Airbus A320.

O 23 de outubro de 2012, o conglomerado chinés HNA Group anunciou que completara a compra do 48% das accións de Aigle Azur, converténdose no seu segundo maior accionista, tras Group GOFAST.

O 16 de novembro de 2017 David Neeleman mercou o 32% das accións do capital de Aigle Azur. Neeleman é tamén accionista doutras aeroliñas con participación do HNA Group, como TAP Air Portugal ou Azul Linhas Aéreas Brasileiras.

## Frota 
[thumb|[Airbus A320-200 de Aigle Azur]]
En marzo de 2018 a frota de Aigle Azur estaba formada polos seguintes avións:

## Notas 
;Bibliografía
* Gradidge J.M.G. *DC-1 DC-2 DC-3 The First Seventy Years*. Air-Britain (Historians) Ltd. Tonbridge, Kent. 2006. .

## Véxase tamén 
### Ligazóns externas 
* Páxina web da aeroliña
Asasíname, por favor!

***Asasíname, por favor!*** (en ) é un filme estadounidense de 1990 dirixido por Gregg Champion. Está protagonizado por Dabney Coleman, Matt Frewer e Teri Garr.

Estreouse en galego o 8 de outubro de 2000 a través da TVG.

## Personaxes 
*Dabney Coleman como Burt Simpson
*Matt Frewer como Ernie Dills
*Teri Garr como Carolyn Simpson
*Barry Corbin como Captain
*Joe Pantoliano como Scalese
*Xander Berkeley como Carl Stark
*Kaj-Erik Eriksen como Dougie Simpson
* Rob Roy como Dan Miller
* Tony Pantages como Vito
* Kim Kondrashoff como Michael Lutz
* Paul Jarrett como Jonas Lutz
* Kevin McNulty como Dr. Drexler
* Paul Batten como Dr. Goldman
* Wes Tritter como Coffin Salesman

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
O asasinato das rapazas do calendario

***O asasinato das rapazas do calendario*** (en ) é un telefilme estadounidense de 1984 dirixido por William A. Graham. Está protagonizado por Tom Skerritt e Sharon Stone.

Estreouse en galego o 14 de abril de 1993 a través da TVG.

## Personaxes 
* Tom Skerritt como Dan Stoner
* Sharon Stone como Cassie Bascomb
* Barbara Bosson como Nancy
* Robert Beltran como Mooney
* Pat Corley como Tony
* Robert Morse como Nat Couray
* Alan Thicke como Alan Conti
* Silvana Gallardo como Rose Hernandez
* Michael C. Gwynne como Krell
* Robert Culp como Richard Trainor
* Barbara Parkins como Cleo Banks
* Wendy Kilbourne como Heather English
* Victoria Tucker como Pam
* Pamela West como Gail Keating
* Claudia Christian como Kara

## Notas 
## Véxase tamén 
### Ligazóns externas 
*
Axuste de contas (filme de 1997)

***Axuste de contas*** (en ) é un filme estadounidense de 1997 dirixido por John Irvin. Está protagonizado por Harvey Keitel, Stephen Dorff e Timothy Hutton. Foi producido por Evzen Kolar e Ken Solarz e escrito por Solarz.

Estreouse en galego o 15 de agosto de 2002 a través da TVG.

## Personaxes 
* Harvey Keitel como Roy Egan
* Timothy Hutton como Lee Egan
* Stephen Dorff como Skip Kovich
* Famke Janssen como Rachel Montana
* Wade Dominguez como Jorge Montana
* Michael Jai White como Odell Williams
* Lucy Liu como Cathi Rose
* François Chau como tío Luke
* Dana Barron como Gena
* Elliott Gould como Harvey

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
O asasinato de Richard Nixon

***O asasinato de Richard Nixon*** (en ) é un filme estadounidense de 2004 dirixido por Niels Mueller. Está protagonizado por Sean Penn, Don Cheadle, Jack Thompson e Naomi Watts, e está inspirada na historia de conspiración de Samuel Byck, que artellou o asasinato frustrado de Richard Nixon en 1974. Foi estreado no Festival Internacional de Cine de Cannes de 2004.

Estreouse en galego o 6 de decembro de 2010 a través da TVG.

## Personaxes 
* Sean Penn como Samuel J. Bicke
* Naomi Watts como Marie Andersen Bicke
* Don Cheadle como Bonny Simmons
* Jack Thompson como Jack Jones
* Brad Henke como Martin Jones
* Nick Searcy como Tom Ford
* Michael Wincott como Julius Bicke
* Mykelti Williamson como Harold Mann

## Notas 
## Véxase tamén 
### Ligazóns externas 
* 
* Ficha en RottenTomatoes
O axente secreto

***O axente secreto*** (en ) é un filme británico-estadounidense de 1996 escrito e dirixido por Christopher Hampton. Está protagonizado por Bob Hoskins e Patricia Arquette. É unha adaptación da novela homónima de Joseph Conrad.

Estreouse en galego o 12 de marzo de 2000 a través da TVG.

## Personaxes 
*Bob Hoskins como Verloc
*Patricia Arquette como Winnie
*Gérard Depardieu como Ossipon
*Jim Broadbent como Inspector Heat
*Christian Bale como Stevie
*Eddie Izzard como Vladimir
*Ralph Nossek como Yundt 
*Elizabeth Spriggs como irmán de Winnie
*Peter Vaughan como Driver
*Julian Wadham como Assistant Commissioner
*Robin Williams como Assassin

## Notas 
## Véxase tamén 
### Ligazóns externas 
*
Sofía Castañón

**Sofía Fernández Castañón**, coñecida como **Sofía Castañón**, nada en Xixón o 1 de novembro de 1983, é unha poeta, escritora, realizadora audiovisual e política asturiana. Traballou en prensa escrita, televisión e radio e recibiu varios premios de poesía. Dende xaneiro de 2016 é deputada de Podemos por Asturias na XI e XII Lexislaturas do Congreso, é voceira da Comisión de Igualdade e da Subcomisión de Pacto de Estado en materia de Violencia de Xénero. O 18 de febreiro de 2017, foi elixida secretaria de Feminismos Interseccional e LGBTI da Executiva de Podemos. Dende febreiro de 2017 é membro do Consello Estatal de Podemos.

## Traxectoria 
Un dos seus avós era capataz de minas e a súa familia procede da Conca del Caudal. Filla da escritora asturiana Laura Castañón, medrou rodeada de libros. Cursou estudos de Filoloxía Hispánica na Universidade de Oviedo e compaxina a súa actividade poética pola que recibiu varios premios co seu traballo xornalístico e con talleres de escritura creativa. Ten publicados varios libros de poesía en castelán e asturiano, polos que recibiu premios como o Asturias Joven en 2006, o Pablo García Baena de Poesía Joven en 2007 ou o Nené Losada Rico en 2009.

De 2009-2010 foi bolseira de creación do Concello de Madrid na Residencia de Estudantes e foi unha dos poetas Voz + Nova 2010 da Casa Acesa.

## Publicacións 
### Poesía 
#### En castelán 
* *Animales interiores* (Premio Asturias Joven 2006, Trabe 2007), 
* *Últimas cartas a Kansas* (Premio Pablo García Baena 2007, La Bella Varsovia 2008),
* *La noche así* (Ya lo dijo Casimiro Parker, 2012), 
* *La otra hija* (Suburbia Ediciones, 2013)
* *Prohibido silbar* (Baile del Sol, 2014) 

#### En asturiano 
* *Tiempu de render* (Premio Nené Losada 2009, Trabe 2010)
* *Destruimientu del xardín* (Hesperya, 2012)

### Antoloxías 
* *Hank Over/Resaca* (Caballo de Troya, 2008)
* *23 Pandoras* (Baile del Sol, 2009)
* *Poetas asturianos para el siglo XXI* (Trea, 2009)
* *Por partida doble* (Trabe, 2009)
* *El libro del voyeur* (antólogo e ilustrador: Pablo Gallo, Ediciones del Viento, 2010)
* *Esto no rima* (Origami, 2012)
* *Gente de Nod* (antóloga: Emma Cabal, fotografías: Alejandro Nafría; KRK, 2016)

### Plaquettes 
* *La sombra de Peter Pan* (2009)
* *Culpa de Pavlov* (Premio Jóvenes Creadores del Ayto. de Madrid 2008, Colección Resurrección 2012). 

### Documentais 
* *Se dice poeta* (2014). Directora

## Notas
Reconquista de Vigo

Chámase **Reconquista de Vigo** ao alzamento popular que, no contexto da Guerra da Independencia española, ocorreu en Vigo o 28 de marzo de 1809, cando as tropas do exército do Primeiro Imperio Francés de Napoleón Bonaparte saíron da vila. Os vigueses, encabezados polos militares Pablo Morillo e Bernardo González “Cachamuíña” conseguiron expulsar os galos da vila, converténdose na primeira de Europa en facelo. Por estes feitos, o rei Fernando VII outorgou en 1810 o título de cidade “fiel, leal e valorosa”.

## Antecedentes 
O 3 de xaneiro de 1809 entran as tropas francesas en Galicia, sen apenas resistencia. O exército inglés dirixido por John Moore embárcase para Inglaterra. O exército do Marqués de la Romana agóchase en Ourense. Os franceses entran na Coruña o 18 de xaneiro, en Santiago de Compostela o día 20, o 21 en Pontevedra, o 26 en Ferrol e o 31 en Vigo.

## Descrición 
O 27 de marzo de 1809 os galegos ocupados no asedio de Vigo proclaman a Morillo coronel. Este rápido ascenso débese á perentoria necesidade de ter un xefe único deste rango, condición que exixía o coronel francés Jacobo Antonio Chalot para entregarse. En Vigo intimida ao comandante francés e mantén conversacións co capitán de fragata británico, comandante encargado do bloqueo marítimo na ría de Vigo. O 28 de marzo os homes ao mando de Morillo atacaron as portas de Vigo e, en dúas horas, lograron que os franceses entregasen a cidade. Tras a capitulación, Chalot, 45 dos seus oficiais e máis de 1.200 soldados quedaron prisioneiros; tamén quedaron en poder de Morillo os pertrechos e a tesouraría gala, que ascendía a uns 150.000 francos-ouro.

## Legado 
O nome de dúas rúas da cidade conmemoran os feitos, a Rúa Victoria e a Rúa Reconquista e un monumento aos heroes da Reconquista, obra de Julio González-Pola y García, foi inaugurado na Praza de España en 1947 e, máis tarde, trasladado á Praza da Independencia.

Tódolos anos celébrase a Festa da Reconquista, festivo local non laborable, con representacións e outras actividades na rúa, música popular, obradoiros e postos de comida e artesanía a xeito de feira.

## Galería de imaxes 
## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
*  Con prólogo de Manuel Lago González
* 
* 
* 
* Queipo de Llano, José María => Conde de Toreno
* 
* 
*  
* 
* 
* 
* 

### Outros artigos 
* Festa da Reconquista
* Guerra da Independencia española en Galicia
* Historia de Vigo
* Rúa Reconquista de Vigo
### Ligazóns externas 
* "Reconquista da vila de Vigo" *Faro de Vigo*, 2014 .
* "Cronología de Vigo. Siglo XIX" Vigopedia .
* Elías Viana, Marta: "La Reconquista de Vigo" Historia 2.0 (1/4/2017).
*
Ave do paraíso (filme)

***Ave do paraíso*** (en ) é un filme estadounidense de 1932 dirixido por King Vidor. Está protagonizado por Dolores del Río e Joel McCrea, e foi estreada por RKO Radio Pictures.

En 1960, o filme entrou en dominio público nos Estados Unidos xa que os seus donos non puideron renovar os dereitos de autoría no ano 28 despois da súa publicación, segundo a Acta de Dereitos de Autoría de 1909.

## Personaxes 
miniatura|250px|Dolores del Río e Joel McCrea (no centro).
* Dolores del Río como Luana
* Joel McCrea como Johnny Baker
* John Halliday como Mac
* Richard "Skeets" Gallagher como Chester
* Bert Roach como Hector
* Lon Chaney Jr. como Thornton 
* Wade Boteler como Skipper Johnson
* Reginald Simpson como O'Fallon

## Notas 
## Véxase tamén 
### Ligazóns externas 
*
As aventuras de Robin Hood

***As aventuras de Robin Hood*** (en ) é un filme estadounidense de 1938 de Warner Bros., producido por Hal B. Wallis e Henry Blanke, dirixido por Michael Curtiz e William Keighley, e protagonizado por Errol Flynn, Olivia de Havilland, Basil Rathbone e Claude Rains. Escrito por Norman Reilly Raine e Seton I. Miller, conta a historia de Robin Hood, un cabaleiro saxón que en ausencia do rei Ricardo, que está en Terra Santa nas Cruzadas, loita contra o príncipe Xoán e os seus opresores señores normandos.

*As aventuras de Robin Hood* foi aclamado pola crítica dende a súa estrea. En 1995, foi considerado "cultural, histórica ou esteticamente significativo" pola Biblioteca do Congreso dos Estados Unidos de América, e foi escollido para a súa preservación no National Film Registry.

Estreouse en galego o 17 de marzo de 1991 a través da TVG.

## Personaxes 
* Errol Flynn como Sir Robin de Locksley / Robin Hood
* Olivia de Havilland como Lady Marian Fitzwalter
* Basil Rathbone como Sir Guy de Gisbourne
* Claude Rains como Príncipe Xoán
* Patric Knowles como Will à Gamwell / Will Scarlett
* Eugene Pallette como Friar Tuck
* Alan Hale, Sr. como John Little / Little John
* Herbert Mundin como Much
* Melville Cooper como Sheriff de Nottingham
* Una O'Connor como Bess
* Ian Hunter como rei Ricardo
* Montagu Love como bispo
* Harry Cording como Dickon Malbete
* Ivan F. Simpson como dono da taberna
* Leonard Willey como Sir Essex
* Robert Noble como Sir Ralf
* Kenneth Hunter como Sir Mortimer
* Robert Warwick como Sir Geoffrey
* Colin Kenny como Sir Baldwin
* Lester Matthews como Sir Ivor

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
Leonardo Covelo Covelo

**Leonardo Covelo Covelo**, finado en Teis o 6 de outubro de 1932, foi un político galego.
## Traxectoria 
Militante do PSOE, foi delegado da Agrupación Socialista de Vigo no V Congreso da Federación de Agrupacións Socialistas de Galicia celebrado en Ourense en 1911. Foi alcalde de Lavadores desde o 1 de abril de 1920 ata o 1 de abril de 1922. Logo foi primeiro tenente alcalde. Finou en Teis en 1932 con 58 anos.

## Vida persoal 
Casou con Avelina Pastoriza.

## Notas
Axencia (filme)

***Axencia*** (en ) é un filme canadense de 1980 dirixido por George Kaczender. O guión é obra de Noel Hynd. Baséase na novela de Paul Gottlieb, e é un suspense político sobre un redactor, Philip Morgan (Lee Majors) que descobre que a súa axencia está empregando publicidade subliminal para manipular as eleccións presidenciais. Foi rodado na cidade de Montreal e no Quebec rural.

Estreouse en galego o 6 de novembro de 1989 a través da TVG.

## Notas 
## Véxase tamén 
### Ligazóns externas 
*
As aventuras tolas do meu doutor

***As aventuras tolas do meu doutor*** (en ) é un filme británico de 1986 dirixido por Ronald Neame. É unha adaptación da novela homónima de Roderick Mann. Está protagonizado por Victor Banerjee, Warren Mitchell, Denis Quilley e Amanda Donohoe. Foi o derradeiro filme de Neame.

Estreouse en galego o 11 de marzo de 2000 a través da TVG.

## Personaxes 
* Victor Banerjee como Ram Das
* Geraldine McEwan como Lady Ammanford
* Warren Mitchell como I.Q. Patel
* Denis Quilley como Primeiro Ministro
* Amanda Donohoe como Susan Partridge
* Eve Ferret como Norah
* Anna Massey como Miss Furze
* Stratford Johns como Mr. Plumb
* Trevor Howard como Dr. Stirry
* Jane Laurie como Jo Masters
* Rashid Karapiet como Mr. Nahan
* Sinitta Renay como rapaza india
* Marc Zuber como Macho escort
* Janet Henfrey como Landlady
* Ann Firbank como Mrs. Plumb
* Richard Wilson como Coronel Partridge
* Timothy Bateson como Axente en Harley Street

## Notas 
## Véxase tamén 
### Ligazóns externas 
*
Aeroporto de Ajaccio-Napoleón Bonaparte

O **aeroporto de Ajaccio-Napoleón Bonaparte** ), anterormente coñecido como **aeroporto Campo dell’Oro**, é o principal aeroporto que serve a Ajaccio, na illa francesa de Córsega. Está situado en Ajaccio, unha comuna do departamento de Córsega do Sur, a 5 quilómetros do seu porto. O aeroporto é a principal base para a aeroliña rexional Air Corsica, que opera servizos á Francia metropolitana. Foi bautizado na honra de Napoleón Bonaparte, que naceu en Ajaccio.

## Aeroliñas e destinos
## Notas
O asasinato da irmá George

***O asasinato da irmá George*** (en ) é un filme estadounidense de 1968 dirixido por Robert Aldrich. Baséase na obra homómina de Frank Marcus. No filme, unha actriz de televisión lesbiana, June "George" Buckridge (Beryl Reid), enfróntase simultaneamente á perda do seu papel nunha popular serie e á ruptura coa súa parella, unha muller máis nova (Susannah York). Malia que a obra de Marcus era unha comedia negra, o filme está considerado un drama. Contén escenas de relacións lesbianas que non aparecen na obra orixinal, e amosa un tratamento serio desta orientación sexual.

Estreouse en galego o 21 de xuño de 2014 a través da TVG.

## Personaxes 
* Beryl Reid como June "George" Buckridge 
* Susannah York como Alice "Childie" McNaught 
* Coral Browne como Mercy Croft 
* Ronald Fraser como Leo Lockhart 
* Patricia Medina como Betty Thaxter 
* Byron Webster como Jack Adams 
* Cyril Delevanti como Ted Baker 
* Brendan Dillon como Bert Turner 
* Hugh Paddick como Freddie 
* Sivi Aberg como Diana 
* Rosalie Williams como Mildred
* Elaine Church como Marlene
* Mike Freeman como Noel 
* Meier Tzelniker como Mr. Emmanuel Katz 
* Cicely Walper como Mrs. Margaret Coote
* William Beckley como director de planta
* Maggie Paige como Maid 
* Jack Raine como Deputy Commissioner 
* Dolly Taylor como Tea Lady  

## Notas 
## Véxase tamén 
### Ligazóns externas 
* 
* Ficha en RottenTomatoes
Zuriñe Hidalgo

**Zuriñe Hidalgo**, nada en Vitoria o 19 de outubro de 1990, é unha cantante, profesora e presentadora de televisión vasca.

## Traxectoria 
Estudou educación infantil na Universidade Pública de Navarra. Traballa na canle de televisión ETB 1, onde presentou o programa *Betizu*. Tamén é a cantante do grupo Hesian.

## Notas 
## Véxase tamén 
### Ligazóns externas 
*
Aeroporto de Faa'a

O '''aeroporto internacional de Faa'a'''  é un aeroporto na comuna de Faa'a, na illa de Tahití da Polinesia Francesa. Atópase a 5 quilómetros ao suroeste do centro da cidade de Papeete, a súa capital. Tahití está na parte noroeste da Polinesia Francesa e este é o único aeroporto internacional nesta Colectividade de Ultramar Francesa. Foi inaugurado no ano 1960.A aeroliña rexional Air Tahiti e a internacional Air Tahiti Nui teñen as súas sedes nas instalacións do aeroporto.

## Aeroliñas e destinos
## Accidentes e incidentes 
* O 13 de xullo de 1973 o voo 816 de Pan Am, operado por un Boeing 707, esnafrouse no mar xusto despois da engalaxe. 78 dos seus 79 ocupantes morreron.
* O 12 de setembro de 1993 o voo 72 de Air France, un Boeing 747-400 procedente dos Ánxeles, saíu da pista na aterraxe batendo co arrecife no final da mesma. O morro do aviónquedou somerxido na auga pero non houbo vítimas mortais.
* O 24 de decembro de 2000 o voo 481 de Hawaiian Airlines, un DC-10-10, saíu da pista durante unha forte treboaa. Non houbo vítimas mortais.

## Notas 
## Véxase tamén 
### Ligazóns externas 
* Web do aeroporto
Eduardo Vilariño Pintos

**Eduardo Vilariño Pintos**, nado en Santiago de Compostela o 21 de novembro de 1942, é un xurista galego especializado en dereito internacional e catedrático de universidade.

## Traxectoria 
Despois de cursar o bacharelato no Instituto Arzobispo Gelmírez, licenciouse en Dereito na Universidade de Santiago de Compostela, seguindo a tradición familiar do seu avó, Eduardo Vilariño Magdalena, que fora catedrático de Elementos de Dereito Natural nesa universidade, e alcalde de Santiago de Compostela entre 1904 e 1906, e de seu pai, José Vilariño de Andrés-Moreno, que foi xefe de protocolo da mesma universidade.

Unha vez licenciado, continuou na universidade compostelá como profesor adxunto interino. No curso 1959-1960, coa chegada de Antonio Poch Gutiérrez de Caviedes, por concurso de traslado, á cátedra de Dereito Internacional Público e Privado, procedente da Universidade de Valladolid, Vilariño foi o seu axudante, e Poch dirixiu a súa tese de doutoramento, "La extradición en España: contribución a su estudio iuspositivo", lida no ano 1970. 

No ano seguinte, o profesor Poch foi proposto para ocupar a cátedra de Dereito Diplomático e Consular da Facultade de Ciencias Políticas e Socioloxía da Universidade Complutense de Madrid, da que foi titular até a súa xubilación, o 7 de febreiro de 1982. e varios capítulos en obras colectivas, destacan sobre todo as súas monumentais obras:

**Curso de derecho diplomático y consular: parte general y textos codificadores* (Tecnos, 1987. ISBN 978-84-309-1477-3)
**La construcción de la Unión Europea* (2ª ed. Arco Libros, 1996. ISBN 978-84-7635-217-4)
**Curso de Derecho Diplomático y Consular: Parte General y Derecho Diplomático* (2ª ed. Tecnos, 2007. ISBN 978-84-309-4672-3)

## Notas 
## Véxase tamén 
### Bibliografía 
* Méndez García, José Francisco (2011): "O legado de Eduardo Vilariño Pintos" á Biblioteca Concepción Arenal da USC"  en *Dereito: Revista xuridica da Universidade de Santiago de Compostela*, ISSN 1132-9947, **20** (2): 207-210.
Dark (serie de televisión)

***Dark*** é unha serie de televisión alemá creada por Baran bo Odar e Jantje Friese. Está ambientada na vila ficticia de Winden, Alemaña, e conta as consecuencias da desaparición dun neno que expón os segredos e as conexións ocultas entre catro familias mentres desentrañan lentamente unha sinistra conspiración de viaxes no tempo que abrangue tres xeracións. A través da serie, *Dark* explora as implicacións existencias do tempo e os seus efectos na natureza humana.

É a primeira serie orixinal de Netflix en lingua alemá, e estreouse en streaming o 1 de decembro de 2017. A primeira tempada recibiu unha boa acollida da crítica e do público. Comparouse positiva e negativamente con outra serie feita por Netflix, *Stranger Things*. Netflix encargou unha segunda tempada, que se estreou o 21 de xuño de 2019 e conseguiu a aclamación da crítica. A serie continuou cunha terceira e derradeira tempada. A rodaxe comezou a finais de xuño de 2019.

## Notas 
## Véxase tamén 
### Ligazóns externas 
*
Antonio García Alix

**Antonio García Alix**, nado en Murcia o 28 de agosto de 1852 e finado en Madrid o 29 de novembro de 1911, foi un avogado e político español. Foi ministro deInstrución Pública e Belas artes, durante a rexencia de María Cristina de Habsburgo-Lorena e ministro de Facenda e ministro de Gobernación durante o reinado de Afonso XIII.

## Traxectoria 
Trala obtención, en 1874, da licenciatura en  Dereito, foi admitido en 1877 no Corpo Xurídico Militar, onde permanecería até o inicio da súa carreira política, cando, en 1886, foi elixido deputado por Murcia nas ringleiras do Partido Conservador.  Seguiu sendo elixido, nas sucesivas eleccións até 1910.

Foi o primeiro titular do recentemente creado Ministerio de Instrución Pública e Belas artes, que ocupou dende o 18 de abril de 1900 até o 6 de marzo de 1901 no goberno presidido por Francisco Silvela. Máis tarde ía ocupar as carteiras de ministro de Interior entre o 20 de xullo e o 5 de decembro de 1903 nun consello de ministros da que foi presidente Raimundo Fernández Villaverde e ministro de Facenda entre o 27 de xaneiro e 23 de xuño de 1905, de novo no goberno Villaverde.

En 1902 foi nomeado académico da Real Academia de Belas Artes de San Fernando, realizando o seu discurso de ingreso sobre o seu paisano Francisco Salzillo. Este mesmo ano, en decembro, foi nomeado Gobernador do Banco de España, cargo no que se mantivo até 1903, cando fora nomeado ministro de Interior. Entre setembro de 1908 e outubro de 1909  ocupou, por segunda vez, o cargo de Gobernador do Banco de España.

## Notas 
## Véxase tamén 
### Bibliografía 
* 
* 

### Outros artigos 
* Lista de gobernadores do Banco de España
*Lista de ministros de Economía e Facenda de España
Aeroporto de Fort Lauderdale-Hollywood

O **aeroporto internacional de Fort Lauderdale-Hollywood**  é un aeroporto estadounidense situado no condado de Broward, en Florida. O aeroporto atópase entre as cidades de elimitando as cidades de Fort Lauderdale, Hollywood e Dania Beach, a 5 quilómetros ao suroeste do centro de Fort Lauderdale e a 34 ao norte de Miami. O aeroporto está preto da terminal de cruceiros de Port Everglades e é popular entre os turistas que embarcan cara ao Caribe. Dende finais dos anos 90, Fort Lauderdale converteuse nunha porta de entrada intercontinental, aínda que o aeroporto de Miami aínda manexa a meirande parte dos voos de longo alcance na zona.

É a base máis grande para Spirit Airlines e é unha cidade focal para JetBlue, Norwegian Long Haul, Allegiant Air e Southwest Airlines. No ano 2016, as cinco primeiras aeroliñas no aeroporto por porcentaxe de mercado foron JetBlue cun 25%, Southwest Airlines cun 19,7%, Spirit Airlines cun 19,4%, Delta Air Lines cun 10,2% e American Airlines cun 6,9%. FLL é o 19º aeroporto máis concorrido dos Estados Unidos en termos de pasaxeiros, ademais de ser o 14º con máis pasaxeiros internacionsi e un dos 50 aeroportos máis concorridos do mundo. No ano 2017 pasaron polo aeroporto un total de 32 511 053 pasaxeiros, dos cales 7 183 275 foron internacionais.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
Travel Service

**Travel Service, a.s.** é unha aeroliña chárter checa. É a aeroliña máis grande da República Checa e ten a súa sede no aeroporto de Praga. Opera voos chártes principalmente cara a destinos de vacacións, e tamén aluga avións a outras aeroliñas, tanto con tripulación como sen ela.Tamén opera voos regulares baixo a marca SmartWings. A compañía ten subsudiarias en Polonia, Hungría e Eslovaquia.

## Historia 
Travel Service fundouse no ano 1998. O 18 de setembro de 2007 o Icelandair Group mercou o 50% das súas accións e en abril de 2008 tiña o 80% da compañía. No mes de decembro reduciu a súa participación a un 66% vendendo accións a Unimex. Durante o ano 2009 Icelandair iría desfacéndose do resto das súas accións en Travel Service.

O grupo de investidores chinés CEFC China Energy mantén un 49,9% das accións de Travel Service.

No ano 2017 Travel Service mercou o 44% das accións que Korean Air tiña de CSA Czech Airlines, sumando así o 98% das súas accións. En outubro dese ano anunciouse que Travel Service planeaba cambiar a súa marca dunha aeroliña a un conglomerado, movendo todas as súas operacións á marca SmartWings.

## Frota 
En febreiro de 2018 a frota de Travel Service estaba formada polos seguintes avións (esta lista tamén inclúe todos os avións coa librea de SmartWings, xa que todos eles están operados por Travel Service):
[thumb|Travel Service cecibiu o seu primeiro [Boeing 737 MAX en xaneiro de 2018]]
[thumb|right|[Boeing 737 Next Generation|Boeing 737-800 de Travel Service]]

[thumb|[Boeing 737 Next Generation|Boeing 737-800 coa librea de SmartWings]]

## Notas 
## Véxase tamén 
### Ligazóns externas 
* Páxina web da aeroliña
Olivier Beretta

**Olivier Beretta**, nado en Monte Carlo o 23 de novembro de 1969, é un piloto de automobilismo monegasco.

## Traxectoria
Correu na Fórmula Un en  para o equipo de Larrousse, xunto a Érik Comas. Participou en 10 grandes premios, debutando o 27 de marzo de 1994. Non logrou puntos de campionato e foi substituído cando acabou o seu diñeiro de patrocinio. Durante 2003 e 2004, probou para o equipo Williams.

Logrou vitorias de clase nas 24 Horas de Le Mans cun Viper GTS-R en 1999 (décimo na xeral) e 2000 (7º na xeral), con Corvettes en 2004 (C5-R, 6º na xeral), 2005 (C5-R, 5º na xeral) e 2006 C6-R, 4º na xeral) e pilotando un coche da clase LMP 900 finalizou 6º (2001), 4º (2002) e 3º (2003).

Fixo unha única aparición na NASCAR Craftsman Truck Series para comezar no Heartland Park Topeka en 1999 para Bobby Hamilton Racing, clasificou o décimo cuarto e finalizou 17º.

En 2012, Beretta cambiou de Corvette a Ferrari e comezou a tempada nas 24 Horas de Daytona de 2012 con Risi Competizione nun Ferrari F458 Italia Grand Am. Competiu na FIA World Endurance Championship nun GTE-Pro clase Ferrari F458 Italia para AF Corse.

## Rexistro de carreiras 
### Resultados Completos da Fórmula 3000 Internacional 
(key) (As carreiras en letra **grosa** indican **pole position**; as carreiras en *cursiva* indican *volta rápida*.)

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Resultados nas 24 Horas de Le Mans
### NASCAR
(key) (**Bold**&nbsp;– Pole position awarded by qualifying time. *Italics*&nbsp;– Pole position earned by points standings or practice time. *&nbsp;– Most laps led.)

;Craftsman Truck Series

## Notas
## Véxase tamén
### Ligazóns externas
*
*Profile on F1 Rejects
David Hampshire

**David Alan Hampshire**, nado en Derby o 29 de decembro de 1917 e finado en Newton Solney (South Derbyshire) o 25 de agosto de 1990, foi un piloto de automobilismo inglés.

## Traxectoria
Hampshire apareceu por primeira vez entre pilotos como Bira, Villoresi, Tony Rolt, Raymond Mays, Peter Whitehead, Leslie Brooke e Reg Parnell no Nuffield Trophy de 1939 en Donington Park. Non obstante, o Maserati 6CL que pilotaba, anteriormente propiedade de Arthur Dobson e redeseñado nun automóbil de 1100 cc, só conseguiu algunhas voltas, retirándose cun pistón derretido. O coche foi posteriormente devolto ao formato de 1500 cc. O 20 de maio (televisado pola BBC), o 6CL volveu a participar no Brooklands Whit Monday meeting e no Sydenham Trophy de 1939 no circuíto de Crystal Palace. fixo unha última saída en Donington Park o 12 de agosto de 1939 xusto antes do estalido da segunda guerra mundial.

Logo da segunda guerra mundial, practicamente non quedaban circuítos en Inglaterra para competir así que empezaron a correr en pistas como Gransden Lodge e Shelsley Walsh. Máis tarde, en 1946, competiu co seu Delage 158L (un coche GP de 1927) no Gran Premio de Albi e no Gran Premio das Nacións no que terminou oitavo.

En 1947 pilotou o "The Challenger" de Reg Parnell no British Empire Trophy e o ERA E-type (GP1) tamén de Parnell en Lausana, ambos terminaron en retiradas.

En xeral, 1948 foi o seu ano de maior éxito: terminou segundo co seu Delage 158L no Trofeo do Imperio Británico de 1948 en Douglas, Illa de Man e sétimo no Gran Premio dos Países Baixos en Zandvoort. Tamén competiu na carreira de Jersey Road durante ese ano.

En 1949, co recentemente adquirido (aínda que con dez anos de antigüidade), ERA R12b, foi o cuarto no Gran Premio do Reino Unido en Silverstone e tamén foi cuarto na carreira de Goodwood. Quedou entre os dez mellores resultados na Jersey Road Race e no Trofeo do Imperio Británico, unha 11º posición no International Trophy Meeting, pero retirouse nos Grandes Premios de Albi e Lausanne.

Durante a tempada de Fórmula 1 de , competiu en dous Grandes Premios de Fórmula Un e numerosas carreiras fora do campionato da Fórmula Un. Fixo a pole position na carreira fóra de campionato da Jersey Road Race nun Maserati 4CLT da Scuderia Ambrosiana, pero a súa primeira vitoria na Fórmula Un escapóuselle cando fallou a magneto do seu coche. Con todo, logrou a volta rápida da carreira, que gañouna Peter Whitehead nun Ferrari. Máis tarde na tempada finalmente conseguiu gañar unha carreira na Fórmula Un no Nottingham Trophy de 1950 en Gamston, que gañou cun Maserati 4CLT da Scuderia Ambrosiana.

Competiu nas 24 Horas de Le Mans de 1951 nun Aston Martin DB2 oficial onde, xunto co seu amigo Reg Parnell, terminou terceiro na súa clase e sétimo na xeral.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
### Ligazóns externas
*Race results taken from ChicaneF1.com
Miriam Cabeza

**Miriam Cabeza**, nada en Donostia o 8 de xaneiro de 1984, é unha actriz vasca de cinema, televisión e teatro.

## Traxectoria 
É principalmente coñecida por interpretar a Vanessa na serie de televisión *Gym Tony*, aínda que tamén polo seu traballo na comedia *Ocho apellidos vascos* e en varias series da cadea vasca ETB, como *Mi querido Klikowsky*, *Vaya semanita*, *Euskadi movie* e *Ya queda menos*.

## Filmografía 
### Cinema 
### Televisión 
### Teatro 
## Notas 
## Véxase tamén 
### Ligazóns externas 
*
José María Correa Miranda

**José María Correa Miranda**, nado en Cervo e finado en Lugo o 10 de decembro de 1936, foi un funcionario e político galego.

## Traxectoria 
Secretario do Concello de Cervo. Militante de Unión Republicana. Logo do golpe de Estado do 18 de xullo de 1936 foi detido. Ingresou na cadea de Lugo o 7 de agosto de 1936. Xulgado en Lugo en consello de guerra por rebelión militar, foi condenado a pena de morte. Foi executado en Lugo 10 de decembro de 1936 con Benito Colín Veiga.

## Véxase tamén 
### Ligazóns externas 
* Ficha en Represión franquista en Lugo
Vostok 8A92

**Vostok 8A92**, tamén coñecido como **Vostok-2** foi un foguete espacial da Unión Soviética derivado do mísil R-7 adicado exclusivamente a lanzar satélites de recoñecemento Zenit 2. Usaba tanto os cosmódromos de Baikonur como o de Plesetsk.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*RD-107
*Vostok 8A92M
Ramón Quintela Pérez

**Ramón Quintela Pérez**, finado en Lavadores o 11 de setembro de 1946, foi un agrarista e político galego.

## Traxectoria 
Irmán de Ángel Quintela Pérez. Mecánico. Traballou na fábrica de conservas de Antonio Alonso. Foi un dos fundadores da Sociedade de Agricultores de Lavadores, da que foi presidente. Estivo detido en Ribadavia en 1902 e volveu ser detido con motivo da folga xeral de 1917 acusado de rebelión. Foi concelleiro de Lavadores entre 1916 e 1936. A principios de febreiro de 1924 foi primeiro tenente alcalde na corporación presidida por Honorato Fernández Míguez. Coa proclamación da República foi nomeado presidente da Comisión xestora provisional. Finou en Lavadores o 11 de setembro de 1946.

## Notas 
## Véxase tamén 
### Bibliografía 
* 

### Ligazóns externas 
* Ángel y Ramón Quintela, alcaldes de Lavadores
Casa dos Espellos

***Casa dos Espellos: Revista poliédrica da cultura galega*** é unha revista de investigación editada pola Asociación de Amigos do Parque do Pasatempo. Trátase dunha publicación de temática histórica e artística, centrada no estudo de Galicia con especial referencia ao seu pasado indiano e emigrante. Aborda do mesmo xeito o estudo do pasado histórico da vila de Betanzos.

## Historia e características 
*Casa dos Espellos* é unha revista en código aberto, dispoñible para a súa consulta en liña e cuxo primeiro número saíu á luz en marzo do 2018. Dende o primeiro número presentáronse diferentes liñas de investigación novas no que respecta ao pasado das obras dos Irmáns García Naveira, á influencia do Val d´Osne no deseño das pezas do Parque do Pasatempo e ao coñecemento de fontes fotográficas, bibliográficas e arquivísticas sobre este asunto.

A revista, en activo ata o ano 2021, estivo dirixida por Ángel Arcay Barral e Daniel Lucas Teijeiro Mosquera, dous dos investigadores betanceiros máis ligados ao estudo do xardín histórico do Parque do Pasatempo, declarado Ben de Interese Cultural no ano 2020. Entre os autores, destacan numerosos novos investigadores ligados á historia local betanceira, funcionando a publicación como unha porta de entrada de graduados recentes ao mundo da investigación.

Xunto aos traballos, a revista destaca pola colaboración de numerosos ilustradores que se encargan de decorar cada un dos artigos, sendo os ilustradores José Souto, Mar Vieites, Diana Sobrado e Yosune Duo os encargados do deseño das catro portadas publicadas.

Entre os proxectos saídos desta revista, destaca a Biblioteca Dixital do Parque do Pasatempo.

## Notas 
## Véxase tamén 
### Bibliografía 
*  Consultado o 29/3/2018.&nbsp;
### Ligazóns externas 
* Sitio web oficial
Aeroporto de Bastia-Poretta

O **aeroporto de Bastia-Poretta**  é un aeroporto que serve a Bastia, na illa frandesa de Córsega. Está situado en Lucciana, a 17 quilómetros ao sur de Bastia, no departamento de Alta Córsega.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Bogotazo

O **Bogotazo** foi unha revolta popular como consecuencia do magnicidio do xurista, escritor, político e candidato presidencial Jorge Eliécer Gaitán o 9 de abril de 1948, a mans de Juan Roa Sierra, no centro de Bogotá, a capital de Colombia. A súa morte partiu en dúas a historia contemporánea política e de orde pública da nación dende esa data.

Bogotá foi sacudida fortemente por protestas violentas, represión e desordes que a deixaron semidestruída, e que se expandiu a outras rexións e cidades do país. A vaga de protestas violentas desencadeou unha das épocas máis relevantes do século XX na historia de Colombia, coñecida como «A Violencia», a cal rematou en 1958.&nbsp;Porén, as súas consecuencias duraron máis do imaxinado a través do conflito armado librado polo estado colombiano contra os grupos irregulares de extrema esquerda (FARC, ELN, EPL, M-19 e a CGSB), extrema dereita (AUC), carteis do narcotráfico e crime organizado (Bandas Criminais ou Grupos Armados Organizados), proclamado case de maneira profética polo doutor Gaitán nun soado discurso en caso de ser asasinado:

## Notas
Egan Bernal

**Egan Arley Bernal Gómez**, nado en Zipaquirá o 13 de xaneiro de 1997, é un ciclista colombiano.

Durante o final da tempada 2017 anunciouse a súa fichaxe a partir do 2018 polo Team Sky, equipo profesional británico de categoría UCI WorldTeam.

## Notas
Gaita colombiana

A **gaita colombiana** ou **kuisi** empregado en diferentes ritmos musicais dos chamados "música de gaita": gaita instrumental, porro, cumbia, merengue, puya, entre outros.

## Descrición 
miniatura|215x215px|Gaiteiros no Festival do Porro, Córdoba|esquerdaÉ unha especie de frauta construída a partir do corazón do cardón, cunha formación de cera de abellas e po de carbón nun dos seus extremos onde se fai unha fenda e se insire un apéndice cilíndrico, xeralmente a base dunha pluma de pato, a maneira de canle e boquilla, respectivamente, con entre 3 e 6 orificios na parte baixa do corpo. 

## Orixe 
O uso máis antigo das kuisis atópase entre os koguis e os arhuacos da Serra Nevada de Santa Marta.

## Clases  
Entre as gaitas indíxenas áchanse:
* Gaita femia (*kuisi bunsi* en lingua kogui), de 5 orificios. Ten na súa estrutura cinco buratos tonais ou dixitais e a súa función está en levar o rexistro das notas ou melodía. Execútase normalmente por parellas. 
* Gaita macho (*kuisi sigi* en lingua kogui), ten dous buratos dixitais e acompaña á gaita femia.

## Notas 
## Véxase tamén 
### Outros artigos 
* Gaita
* Gaita galega
* Gaita zuliana
Río Macquarie, Tasmania

O **Río Macquarie** (en palawa kani: ***tinamarakunah*** é o principal río perenne dos Midlands na rexión australiana de Tasmania.

## Localización e características 
O río Macquarie nace en Tooms Lake, preto de Hobgoblin e diríxese até o oeste e logo até o noroeste. Despois, atravesa a vila de Ross e desemboca no río South Esk, preto de Longford. Os seus afluentes son o Tooms, o Blackman, o Elizabeth, o Isis e o Lakerivers. O curso do río presenta unha lonxitude de 189&nbsp;km.

Tradicionalmente, quen coidaba o val do río Macquarie eran os membros do Tyerrernotepanner, un clan dos Midlands do Norte. Estes eran un pobo nómade que atraversaba o país desde Central Plateau até Eastern Tiers, se ben non hai elementos que nos indiquen que viviran no Val Macquiarie en Ross, no Ellenthorpe Hall, no Glen Morriston ou no Tooms Lake/*moyentaliah*.

## Notas
Sudan (rinoceronte)

**Sudan**, nado en 1973, e finado o 19 de marzo de 2018, foi un rinoceronte branco do norte (*Ceratotherium simum cottoni*) que viviu no zoo de Dvůr Králové na República Checa dende 1975 até 2009, e o resto da súa vida na reserva de Ol Pejeta en Laikipia, Kenya. No momento da súa morte, era un dos tres rinocerontes brancos do norte que quedaban no mundo, e o derradeiro macho coñecido da súa subespecie. Sudan morreu de eutanasia o 19 de marzo de 2018, despois de sufrir "complicacións relacionadas coa súa idade".

## Notas 
## Véxase tamén 
### Ligazóns externas 
* This May Be The Last Photo Post About The Last Male Northern White Rhino. *The Huffington Post.* 5 de marzo de 2018.
Antonio Román Iglesias

**Antonio Román Iglesias** foi un político galego.
## Traxectoria 
Agrarista, foi elixido concelleiro agrario de Lavadores en novembro de 1913. Foi elixido alcalde de Lavadores en 1922, permanecendo no cargo ata a ditadura de Primo de Rivera.

## Vida persoal 
Casou con Pilar Vega.

## Notas
Ángel Quintela Pérez

**Ángel Quintela Pérez**, nado en Lavadores, foi un agrarista e político galego.

## Traxectoria 
Irmán de Ramón Quintela Pérez. Era toneleiro, traballou na Vinícola Gallega e na illa de Toralla facendo toneis para as conservas de peixe. Propietario agrario, vendía os produtos agrícolas nos mercados de Vigo. Foi concelleiro de Lavadores dende 1909. Foi alcalde de Lavadores en 1916, durante o seu mandato inaugurouse o mercado do Calvario, o cemiterio de Puxeiros e unha traída de augas. Volveu ser elixido alcalde ao rematar a ditadura de Primo de Rivera en abril de 1930.

## Vida persoal 
Casou con Filomena Alonso.

## Notas 
## Véxase tamén 
### Ligazóns externas 
* Ángel y Ramón Quintela, alcaldes de Lavadores
Forušande

***Forušande*** (en ) é un filme iraniano de 2016 escrito e dirixido por Asghar Farhadi. Está protagonizado por Taraneh Alidoosti e Shahab Hosseini. Conta a historia dun matrimonio de actores que interpretan a obra de Arthur Miller *Death of a Salesman* nun teatro, mais a muller é asaltada e atacada no seu propio fogar. O marido tenta descubrir a identidade do atacante, mentres a muller tenta lidar co estrés postraumático. Unha coprodución entre Irán e Francia, o filme foi rodado en Teherán en 2015.

Estreouse no Festival Internacional de Cine de Cannes de 2016, onde conseguiu o premio de mellor guión e mellor actor para Hosseini. *Forušande* recibiu moi boas críticas e gañou o Óscar ó mellor filme en lingua non inglesa. Porén, Farhadi non foi á cerimonia da 89ª edición dos premios en protesta pola Orde Executiva 13769.

## Personaxes 
* Shahab Hosseini como Emad
* Taraneh Alidoosti como Rana
* Babak Karimi como Babak
* Farid Sajadhosseini como o home
* Mina Sadati como Sanam
* Maral Bani Adam como Kati
* Mehdi Koushki como Siavash
* Emad Emami como Ali
* Shirin Aghakashi como Esmat
* Mojtaba Pirzadeh como Majid
* Sahra Asadollahi como Mojgan
* Ehteram Boroumand como Mrs. Shahnazari
* Sam Valipour como Sadra

## Notas 
## Véxase tamén 
### Outros artigos 
* Filmes de Irán propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Día da Cultura Lusófona

O **Día da Língua Portuguesa e da Cultura Lusófona** é celebrado anualmente o día 5 de maio. O día foi establecido en 2005 durante unha reunión en Luanda, Angola dos ministros da cultura de sete países lusófonos; Angola, Brasil, Cabo Verde, Guinea-Bissau, Mozambique, Portugal e San Tomé e Príncipe.

## Países onde se celebra 
* 
* 
* 
* 
* 
* 
* 
* 
* 

## Notas 
## Véxase tamén 
* Lingua portuguesa
* Lusofonía
* Comunidade dos Países de Língua Portuguesa (CPLP)
IGL@

**IGL@** ou **locus lambda de inmunoglobulina** (tamén chamado **IGL** e IGLC6) é unha rexión do cromosoma 22 humano que contén os xenes para a cadea lixeira  lambda dos anticorpos (ou inmunoglobulinas).

## Función 
As inmunoglobulinas recoñecen antíxenos alleos e inician respostas inmunes como a fagocitose e o sistema de complemento. Cada molécula de inmnoglobulina consta de dúas cadeas pesadas idénticas e dúas cadeas lixeiras idénticas. Hai dúas clases de cadeas lixeiras, kappa e lambda. Esta rexión representa a organización da liña xerminal do locus da cadea lixeira lambda. O locus inclúe os segmentos V (variable), J (de acoplamento), e C (constante). Durante o desenvolvemento da célula B, un evento de recombinación no ADN únese a un só segmento V cun segmento J; o segmento C únese posteriormente por empalme no ARN. A recombinación de moitos segmentos V diferentes con varios segmentos J proporciona un amplo rango de recoñecemento de antíxenos. Obtense diversidade adicional pola diversidade de acoplamento, que se orixina pola adición aleatoria de nucleótidos pola desoxinucleotidiltransferase terminal, e pola hipermutación somática, que ocorre durante a maduración da célula B no bazo e ganglios linfáticos. Varios segmentos V e tres segmentos C son incapaces de codificar proteínas e son considerados pseudoxenes. O locus tamén inclúe varios xenes que non son de inmunoglobulinas, moitos dos cales son pseudoxenes ou son preditos por análise computacional automatizada ou por homoloxía con outras especies.

## Xenes 
O locus lambda de inmunoglobulina contén os seguintes xenes:
* IGLC@ – grupo constante
** IGLC1 – inmunoglobulina lambda constante 1 (marcador Mcg)
** IGLC2 – inmunoglobulina lambda constante 2 (marcador Kern-Oz-)
** IGLC3 – inmunoglobulina lambda constante 3 (marcador Kern-Oz+)
** IGLC7 – inmunoglobulina lambda constante 7
* IGLJ@ – grupo de unión
** IGLJn – inmunoglobulina lambda unión n
** IGLJ1, IGLJ2, IGLJ3, IGLJ6, IGLJ7
* IGLV@ – grupo variable
** IGLVm-n – inmunoglobulina lambda variable n-m
** IGLV1-36, IGLV1-40, IGLV1-44, IGLV1-47, IGLV1-51, IGLV1-62
** IGLV2-5, IGLV2-8, IGLV2-11, IGLV2-14, IGLV2-18, IGLV2-23
** IGLV3-1, IGLV3-10, IGLV3-12, IGLV3-16, IGLV3-19, IGLV3-21, IGLV3-25, IGLV3-27 
** IGLV4-3, IGLV4-60, IGLV4-69 
** IGLV5-37, IGLV5-39, IGLV5-45, IGLV5-52
** IGLV6-57
** IGLV7-43
** IGLV9-49
** IGLV10-54

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
Aeroporto de Oradea

O **aeroporto de Oradea**  é un aeroporto situado a 5 quilómetros ao suroeste de Oradea, no noroeste de Romanía. No ano 2017 foi o noveno aeroporto máis concorrido do país en termos de pasaxe, sendo utilizado por 162 902 pasaxeiros.

## Aeroliñas e destinos
## Notas 
## Véxase tamén 
### Ligazóns externas 
* Web do aeroporto
Vostok 8A92M

**Vostok 8A92M**, tamén coñecido como **Vostok-2M** foi un foguete espacial da Unión Soviética derivado do mísil R-7 e descendente do Vostok 8A92 adicado a lanzar inicialmente satélites meterolóxicos e máis tarde satélites de recoñecemento. Usaba tanto os cosmódromos de Baikonur como o de Plesetsk.

## Historial de lanzamentos 
## Notas 
## Véxase tamén 
### Outros artigos 
*R-7 (mísil)
*RD-107
*Vostok 8A92